ตอนช่วยตัวเองเมื่ออวัยวะเพศแข็งตัวเต็มที่บางครั้งที่แข็งตัวมากๆจะรู้สึกตึงวาบจากบริเวณปลายอวัยวะเพศไปยังที่บริเวณท้องน้อย-หัวหน่าวเหมือนถูกดึงจนต้องงอตัวจึงค่อยๆหายไปไม่ทราบว่าเป็นอะไรและควรไปพบแพทย์สาขาใด
สวัสดีค่ะ Gamex08,อาการเจ็บอวัยวะเพศเมื่อเกิดการแข็งตัว อาจเกิดจาก- มีภาวะหนังหุ้มปลายตีบ ทำให้เวลาอวัยวะเพศแข็งตัว หนังหุ้มปลายเกิดการรัดอวัยวะเพศและมีอาการเจ็บ- การอักเสบติดเชื้อที่อวัยวะเพศ แล้วเกิดพังผืดตามมา เมื่อเกิดอวัยวะเพศแข็งตัว ก็จะเกิดการดึงรั้งของพังผืด ทำให้มีอาการเจ็บได้- เป็นโรค Peyronie's Disease เป็นโรคที่เกิดพังผืดในองคชาตขึ้นมา โดยไม่ทราบสาเหตุ แต่นอกจากอาการเจ็บขณะที่อวัยวะเพศแข็งตัวแล้ว ก็จะมีรูปร่างที่ผิดไป เกิดการโค้ง งอ อย่างเห็นได้ชัด อวัยวะเพศเล็กลงและสั้นลง- มีเนื้องอกในอวัยวะเพศ แต่ก็จะเห็นเป็นก้อนหรืออวัยวะเพศมีรูปร่างผิดปกติไปหากยังคงเกิดอาการเจ็บอวัยวะเพศทุกครั้งที่อวัยะเพศแข็งตัว ก็ควรไปพบแพทย์เพื่อตรวจหาสาเหตุ โดยควรไปพบแพทย์เฉพาะทางศัลยกรรมระบบทางเดินปัสสาวะค่ะ